Það er ekki einfalt mál að vera sjúklingur og full ástæða til að hvetja fólk til að vera virkir þáttakendur í því ferli , hvort sem fólk er inni á spítala eða leita sér lækninga á heilsugæslu eða hjá sérfræðingi . Hætturnar eru fjölmargar og ekki síst inni á sjúkrahúsum þar sem alltaf er sú hætta fyrir hendi að mistök eigi sér stað eins og t.d. við lyfjagjöf eða aðra meðferð . Þessi 10 sjúklingaráð eru fengin af vefsíðu Landspítalans og eru mikilvæg skilaboð til sjúklinga . Spurðu Spurðu ef eitthvað er óljóst eða veldur þér áhyggjum . Spurðu aftur ef þú skilur ekki . Auglýsing Hafðu nákomna með í viðtöl Gott er að hafa einhvern nákominn með í viðtölum því það getur dregið úr hættu á misskilningi og gagnast við að rifja upp hvað kom fram í þeim . Tilgreindu nákominn sem MÁ fá upplýsingar Heilbrigðisstarfsfólki er skylt að virða trúnað en má gefa þeim sem þú eða forráðamaður þinn tilgreinir upplýsingar um líðan þína eða meðferð . Spurðu um framhald meðferðar Fáðu að vita um framhald meðferðar fyrir útskrift eða í lok göngudeildarheimsóknar , hvar hún sé veitt , af hverjum og hvað þú þurfir að gera vegna hennar . Þekktu lyfin þín Mikilvægt er að vita hvernig lyfin virka , hversu lengi á að taka þau , um breytingar á lyfjainntöku og áhrif af mat og drykk .